
         Republika Hrvatska
TRGOVAČKI SUD U ZAGREBU
       Zagreb, Amruševa 2/II		  20. St-2653/18-16

 U  I M E  R E P U B L I K E   H R V A T S K E
                                                                                                                                                                    
R J E Š E N J E

	TRGOVAČKI SUD U ZAGREBU, po sucu pojedincu Luciji Butigan, povodom prijedloga predlagatelja FINANCIJSKE AGENCIJE, Regionalni centar Zagreb, podružnica Zagreb,Trg svibanjskih žrtava 1995. 1, OIB 85821130368, za otvaranje stečajnog postupka nad dužnikom TAHOSERVIS JANČIĆ, d.o.o., Prigorje Brdovečko (Općina Brdovec),Zagrebačka 8,OIB 49982032477, dana 16. svibnja 2019.g.

r i j e š i o     j e

I. U stečajnom predmetu pod posl. br. St-2653/18 nad dužnikom TAHOSERVIS JANČIĆ, d.o.o., Prigorje Brdovečko (Općina Brdovec),Zagrebačka 8,OIB 49982032477, postupak se obustavlja. 
II. Ročište određeno za dan 3. srpnja 2019.  u 09,50 sati neće se održati.

Obrazloženje

Gore naznačeni predlagatelj podnio je ovom sudu prijedlog za otvaranje stečajnog postupka nad dužnikom TAHOSERVIS JANČIĆ, d.o.o., Prigorje Brdovečko (Općina Brdovec),Zagrebačka 8,OIB 49982032477.

Dužnik je u ovosudni spis dostavio Potvrdu FINA-e -Obrazac Pdb (list 31 spisa) o deblokadi računa i novčanih sredstava ovršenika (dužnika).

	Uvidom u dostavljenu Potvrdu Fine Zagreb od 15. svibnja 2019.g. – Obrazac Pdb (list 31 spisa), proizlazi da dužnik na računima i novčanim sredstvima na dan izdavanja Potvrde ima evidentirano 0 dana neprekidne blokade, te da nepodmirene obveze na dan izdavanja Potvrde iznose 0,00 kn.

	Slijedom prethodno navedenog proizlazi da više ne postoji stečajni razlog nesposobnosti za plaćanje kod ovog dužnika, a kako je to propisano čl. 6. st. 2. alineja 1. Stečajnog zakona (Nar. nov. 71/15,104/17, dalje SZ), odnosno, da će se smatrati da je dužnik nesposoban za plaćanje ako u Očevidniku redoslijeda osnova za plaćanje koji vodi Financijska agencija ima jednu ili više evidentiranih neizvršenih osnova za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa, te navedenim također više nije ostvarena ni pretpostavka iz članka 110. st. 1. SZ-a, odnosno proizlazi da kod ovog dužnika stečajni razlog više ne postoji. 

Člankom 128. stavak 9. SZ-a propisano je, da, ako se utvrdi da je dužnik do završetka prethodnog postupka postao sposoban za plaćanje, postupak će se obustaviti, pa je slijedom citiranog članka doneseno ovo rješenje.

U Zagrebu, 16. svibnja 2019.


S U D A C
  LUCIJA BUTIGAN,v.r.


UPUTA O PRAVNOM LIJEKU:
Protiv ovog rješenja može se podnijeti žalba u roku osam dana od dana dostave rješenja.  Žalba se podnosi Visokom trgovačkom sudu RH putem ovog suda  u dva primjerka.
    

Za točnost otpravka-ovlašteni službenik
Monika Grbac

